Μείναμε στο συγκεκριμένο κατάλυμα 8 ημέρες, μόνο καλά λόγια έχουμε να πούμε για το μέρος το οποίο ξεπέρασε τις προσδοκίες μας. Πολύ ωραίος, καλαίσθητος, άνετος και καθαρός χώρος, φανταστική θέα από τα μπαλκόνια στα οποία καθόμασταν για ώρες, όμορφη αυλή με δέντρα στην οποία μπορείς να απολαύσεις το πρωινό σου. Βρίσκεται στην καρδιά του Τσούτσουρου, σε πολύ βολική τοποθεσία ( εστιατόρια, μίνι μάρκετ, πολύ καλή πιτσαρία ακριβώς δίπλα) και το πιο σημαντικό: στα 8 μέτρα μπροστά βρίσκεται η παραλία για να βουτάς όποτε επιθυμείς.
Η Ευτυχία και ο Αντώνης μας υποδέχτηκαν πολύ θερμά, ήταν ευγενέστατοι και εξυπηρετικοί σε ό,τι χρειαστήκαμε και πολύ ωραίοι άνθρωποι.
Το μόνο που μας δυσκόλεψε ήταν ότι δεν είχαμε περισσότερες μέρες άδειας και αναγκαστήκαμε να φύγουμε από το υπέροχο αυτό μέρος! Σίγουρα ανυπομονούμε να ξαναγυρίσουμε!